**ПОКАНА**

**НАЦИОНАЛНА НАУЧНА ПРОГРАМА "МЛАДИ УЧЕНИ И ПОСТДОКТОРАНТИ"**

**ЦЕЛ НА ПРОГРАМАТА**

Привличането, задържането и развитието на висококвалифицирани млади учени и постдокторанти ще осигури качественото възпроизводство на човешкия потенциал за научноизследователска работа в България. Крайната цел на програмата е създаване на ново поколение висококвалифицирани специалисти, заети с качествена научноизследователска дейност, отговорна към обществото, и с резултати, подпомагащи изпълнението на ИСИС.

**ФИНАНСИРАНЕ ПО ПРОГРАМАТА**

**МОДУЛ „МЛАДИ УЧЕНИ“** (лица, които извършват научноизследователска и научно-образователна дейност във висши училища и/или научни организации след придобиване на първа образователно-квалификационна степен "магистър", но не повече от 10 години след придобиването й)

С финансирането на модула се цели привличането и задържането на млади хора за научноизследователска работа, както и увеличаване броя млади учени в страната. Средствата по модула могат да бъдат използвани както за основни месечни възнаграждения на новоназначени млади учени, така и за допълнителни месечни възнаграждения на вече назначени в организацията бенефициент млади учени. И новоназначените и вече назначените в структурните звена на бенефициентите млади учени трябва да работят в: приоритетните области на НСРНИ (2017-2030); тематичните направления на ИСИС 2020; научна инфраструктура от Националната пътна карта за научна

инфраструктура (НПКНИ); в проекти, финансирани от Рамковата програма на ЕС за научни изследвания и иновации; в проекти, финансирани от Фонд „Научни изследвания“ или Национални научни програми.

**Допустимо финансиране по модула:**

Основно месечно възнаграждение на новоназначен млад учен – не по-ниско от 900 лв. Допълнителното месечно възнаграждение за вече назначен в Лесотехнически университет млад учен - не по-ниско от 200 лв. и не по-високо от 500 лв.

Срокът на назначение по програмата не може да бъде по-кратък от 6 месеца Работното време не може да бъде по-малко от 4 часа на ден.

**МОДУЛ „ПОСТДОКТОРАНТИ“** (учени, придобили образователна и научна степен "доктор", но не повече от 5 години след придобиването й)

Модулът има за цел стимулиране на учените – асистент, главен асистент и доцент, отговарящи на условията за постдокторант и реинтеграция към научна кариера на перспективни учени, придобили първа образователна и научна степен "доктор", работещи в страната и чужбина. Това ще допринесе за трансфер на знания към организацията бенефициент, развитие на конкурентни и съвременни научни направления и стимулиране на индивидуалния потенциал за иновации на високо ниво като фундаментална стъпка за развитието на устойчива иновационна среда. Средствата по модула могат да бъдат използвани, за финансиране на възнагражденията на учени, отговарящи на условията за постдокторант. И новоназначените и вече назначените в структурните звена на бенефициентите постдокторанти трябва да работят в: приоритетните области на НСРНИ (2017-2030); тематичните направления на

ИСИС 2020; научна инфраструктура от Националната пътна карта за научна инфраструктура (НПКНИ); в проекти, финансирани от Рамковата програма на ЕС за научни изследвания и иновации; в проекти, финансирани от Фонд „Научни изследвания“ или Национални научни програми.

**Допустимо финансиране по модула:** Основно месечно възнаграждение за един постдокторант - не по-ниско от 1 500 лв. и не по-високо от 3 000 лв.

Срокът на назначение по програмата не може да бъде по-кратък от 6 месеца.

Работното време не може да бъде по-малко от 4 часа на ден.

**СРОК НА ПРОГРАМАТА:** три години, от 01.10.2018 до 30.09.2021 г.

**НЕОБХОДИМИ ДОКУМЕНТИ ЗА КАНДИДАТСТВАНЕ ПО НАЦИОНАЛНА ПРОГРАМА „МЛАДИ УЧЕНИ И ПОСТДОКТОРАНТИ“**

1. Заявление (Приложение №1);
2. Автобиография, европейски образец;
3. Диплома за придобита ОКС „магистър“ (за модул „млади учени“) или за ОНС „доктор“ (за модул „постдокторанти“);
4. Мотивационно писмо за планирана научноизследователска и публикационна дейност, съобразено с НСРНИ и ИСИС - цели и задачи, методи и очаквани резултати, план на изследванията и работна програма;
5. Доказателствен материал;

6. Декларации (Приложение №2 и №3).

**СРОКОВЕ**

Всички документи се подават до 16,30 часа на 07.02.2020 г. в Деканата на Агрономически факултет на хартиен и електронен носител.

Класиране на постъпилите заявления и избор на кандидати от Комисията към Агрономически факултет - до 11.02.2020 г.

Утвърждаването на избора ще бъде направено от АС–до 12.02.2020 г.

**УСЛОВИЯ И ИНДИКАТОРИ**

Избраните кандидати за участие в програмата е необходимо да представят **до 10.09.2020 г**. доказателствен материал за изпълнение съобразно заявеното в мотивационното писмо. Трябва да бъде заявен или изпълнен поне един от следните индикатори :

1. Публикация в списание с импакт фактор;
2. Публикация в реферирано списание;
3. Заявен за регистриране патент; регистриран патент;
4. Заявен за регистриране полезен модел; регистриран полезен модел.